Talle gered uit sneeu in LesothoFoto: ER24 ER24 sê paramedici van dié maatskappy het omstreeks 10:00 Sondagoggend verskeie noodoproepe ontvang van mense wat in die Butha Buthe-pas onderweg na Afri-Ski en Oxborn lodge vasgekeer was. Volgens ER24 was nagenoeg 30 voertuie in die sneeu vasgekeer en was van die voertuie in botsings betrokke nadat hulle in die sneeu gegly het. Talle mense is vir hipotermie en dehidrasie behandel. ŉ Swanger vrou en kind is vir kroep behandel. ER24 is deur Suid-Afrikaanse 4×4-eienaars bygestaan. Al die mense is na ŉ tydelike kliniek in Fouriesburg in die Vrystaat vervoer waar behandel is voor hulle na gastehuise in die area geneem is.